07/06/2011 | Administración LocalMunicipal
Lousame
Ordenanza reguladora do prezo público pola prestación do servizo de axuda no fogar

Logo de transcorre-lo prazo de información pública da modificación do artigo 3.3 da “Ordenanza reguladora do prezo público pola prestación do servizo de axuda no fogar”, ó non se presentaren reclamacións ou suxestións dentro do dito prazo, enténdese elevado a definitivo o acordo adoptado polo Concello en Pleno na sesión do 17 de marzo de 2011, de conformidade co disposto no art.49 da Lei 7/1985, do 2 de abril, reguladora das bases de réxime local. Procedéndose á publicación do texto definitivo. De conformidade co disposto no artigo 41 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do Servizo Público Municipal de Axuda no Fogar. As persoas que se beneficien dos Servizos ou actividades do programa de axuda no fogar están obrigados ó pago do prezo público que lle corresponda de acordo coas tarifas establecidas na presente ordenanza. Para ser beneficiario do mesmo estarase ó disposto na Ordenanza Municipal do Servizo de Axuda no Fogar.3.1.- A contía do prezo público regulado nesta ordenanza fixarase de conformidade coas tarifas establecidas no apartado seguinte, e a súa determinación ou liquidación realizarase no momento da concesión do SERVIZO polo órgano municipal competente, previo informe do traballador/a social.3.2.- O importe do prezo público regulado na presente ordenanza determinarase mediante a aplicación das seguintes tarifas Os efectos de calculo establecese como persoa usuaria aquela para a cal se solicite o servizo. a) A capacidade económica das persoas usuarias do SAD calcularase en atención a súa renda e se é o caso, ó seu patrimonio. Teranse en conta, ademais, as persoas convivintes economicamente dependentes, da cordo co establecido nos parágrafos seguintes. b) A renda valorarase atendendo ós ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime ou rendementos de capital mobiliario e inmobiliario; os rendementos das actividades económicas e as ganancias e perdas patrimoniais. c) Para o cómputo do patrimonio estarase ó disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, so se terá en consideración a porcentaxe correspondente a propiedade do beneficiario. d) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. e). A capacidade económica por razón de renda determinarase dividindo a renda ou rendas computables, de acordo co numero anterior, entre a suma dos seguintes convivintes: o perceptor e perceptores de rendas computadas e, se e o caso, o cónxuxe e os ascendentes ou fillos menores de 25 anos, ou maiores desta idade en situación de discapacidade, que dependesen economicamente dos citados perceptores === A EFECTOS DE DEPENDENCIA ECONOMICA TERASE EN CONTA A NON SUPERACIÓN DA CONTÍA ANUAL DO IPREM. f) A capacidade económica resultante será a correspondente a renda da persoa usuaria, calculada de acordo cos números anteriores, modificada a alza se fose o caso, pola suma dun 5 % do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3 % dos 35 ós 65 e dun 1 % os menores de 35 anos. g. Para o computo da renda ou do patrimonio teranse en conta os datos correspondente a ultima declaración fiscal dispoñibles ou pensión coñecida. Renda per cápita anual: A suma dos ingresos que por calquera concepto reciba a unidade familiar ou de convivencia dividida polo número de membros que a integran. IPREM: Indicador público de renda de efectos múltiples. O prezo, que deberá aboar mensualmente cada beneficiario, será o resultante de aplica-las porcentaxes que figuran nas tarifas sobre o produto da multiplicación do prezo/hora do Servizo polo número de horas mensuais do mesmo concedidas ó usuario. A obriga de pago do prezo público regulado nesta ordenanza nace dende que se inicia a prestación do Servizo de Axuda no Fogar. Inicialmente practicaranse as liquidacións a cargo dos beneficiarios, que serán notificadas ós mesmos para o seu ingreso nas arcas municipais no prazo de cinco días contados a partir do día seguinte á data de recibo da notificación. O pago do prezo público realizarase polos obrigados ó mesmo mediante domiciliación bancaria. As sucesivas liquidacións serán entregadas mensualmente á entidade bancaria onde se encontre domiciliado o pago, debendo efectuarse o mesmo no prazo dos cinco días seguintes a súa presentación. A primeira liquidación, ou posterior na que se modifiquen os seus elementos esenciais, será notificada ó interesado. No caso de Servizos prestados por tempo inferior a un mes completo prorratearase na parte proporcional ó tempo de atención recibido, agás que a baixa se produza na primeira quincena do primeiro mes pendente de pago, que non se cobrará o Servizo. As tarifas revisaranse anualmente, para o que o beneficiario aportará a documentación que lle sexa requirida. As débedas do prezo público regulado nesta ordenanza esixiranse polo procedemento administrativo de prema. a) De xeito xeral no último trimestre do ano procederase a revisión do prezo fixado inicialmente, e procederase a aplicación da tarifa correspondente. b) Ó longo do ano poderase proceder á revisión do prezo fixado inicialmente cando concorran e se xustifiquen variacións socioeconómicas na unidade familiar que impliquen unha modificación substancial na súa capacidade económica. Só se terán en conta ás variacións de ingresos cando supoñan unha diminución ou incremento demais do 20 % no cómputo anual fronte ós ingresos declarados na solicitude do servizo. Estas variacións deberán ter unha duración temporal dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria, dun informe dos servizos sociais do concello, ou por calquera outra documentación que a xuízo do concello xustifique e permita un novo cálculo da renda per cápita da unidade familiar. Non obstante o disposto anteriormente, para as persoas en situación de dependencia o prezo do Servizo adecuarase ós termos indicados nos Decretos e Ordes que desenrolen a devandita Lei 39/2006 de 14 de decembro de promoción da autonomía persoal e atención a persoas en situación de dependencia. Queda derrogado o acordo regulador do prezo público pola prestación do servizo de axuda no fogar (SAF) e teleasistencia domiciliaria, aprobados polo Pleno en sesión ordinaria do 5 de novembro do 2004 (BOP da Coruña nº 19 do 25 de xaneiro de 2005). A presente ordenanza fiscal entrará en vigor o mesmo día da súa publicación no Boletín Oficial da Provincia, permanecendo en vigor ata a súa derrogación ou modificación expresa. Lousame, 19 de maio de 2011. O alcalde. Asdo.: José Santiago Freire Abeijón.